als_Latn dik_Latn sag_Latn
Shkëlqimi dhe rënia e shokut …Ibra
Është një legjendë e futbollit botëror. Ka fituar gjithçka në nivel klubesh në disa shtete në Europë, përveç trofeut të Champions League. Ka marrë për dore Suedinë në disa kompeticione europiane dhe botërore.
Por së fundmi, pasi ka zgjedhur të luajë për Manchester United, është vendosur përballë kritikave të shumta nga ana e tifozëve dhe specialistëve të futbollit.
Ish-sulmuesi Alan Shearer ka thënë se për momentin futbollistët më në formë janë Messi, Ronaldo, Suarez, Neymar, Bale. “Ibra ishte dikur i një niveli botëror, por jo më”,- thotë Shearer.
Ish-mbrojtësi Phil Neville gjithashtu ka thënë se lojtarët e klasit botëror sot vrapojnë gjatë gjithë lojës dhe nuk pushojnë siç bën Ibrahimoviç shpesh.
Pas dorëheqjes nga Kombëtarja suedeze, Ibra është fokusuar te klubi i tij i ri nën drejtimin e Mourinhos, por duke qenë se është në një moshë relativisht të madhe për një sulmues, 34 vjeç, shpeshherë rendimenti i tij nuk është ai që kërkohet.
Përpos mendimeve për të, golave të mrekullueshëm që ka shënuar në karrierë dhe faktit që do të vijojë të luajë dhe do të na dhurojë emocione, një gjë është e sigurt: Ibra nuk është më i pari. /Blitz.al/
als_Latn als_Latn als_Latn als_Latn als_Latn als_Latn als_Latn